PATVIRTINTA

Gargždų lopšelio-darželio „Gintarėlis“ direktoriaus 2020 m. kovo 24 d. įsakymu Nr. V1-20

**GARGŽDŲ LOPŠELIO-DARŽELIO „GINTARĖLIS” UGDYMO PROCESO ORGANIZAVIMO NUOTOLINIU BŪDU TAISYKLĖS**

**I. SITUACIJOS ANALIĖ**

1. Vadovaujantis LR švietimo, mokslo ir sporto ministro 2020 m. kovo 16 d. įsakymu Nr. V-372 patvirtintomis „Rekomendacijomis dėl ugdymo proceso organizavimo nuotoliniu būdu” patvirtintas „Nuotolio darbo Gargždų lopšelyje-darželyje „Gintarėlis” tvarkos aprašas” direktoriaus įsakymu 2020 m. kovo 13 d. Nr. V1-17.

2. Įstaigoje dirbantys mokytojai ir švietimo pagalbos specialistai pasirinko darbą nuotoliniu būdu. Įvertintos technologinės galimybės: dauguma naudojasi savo asmeninėnis priemonėmis; 4 pedagogai pasirašė panaudos sutartis dėl darbo kompiuterio naudojimo savo gyvenamojoje aplinkoje. Organizuotas naudojamų pratybų OPA PA išdalinimas visiems priešmokyklinukams ir PI KA vyresniojo amžiaus ugdytiniams.

3. Įvertinta mokytojų kompetencija: pažengę vartotojai apie 65%, vidutinių gebėjimų vartotojai apie 35%.

4. Atlikta pedagogų ir tėvų apklausa ir pasirinkti nuotolinio mokymo būdai:

4.1. Nuotolinis mokymas bus organizuojamas per e. sistemą [www.musudarzelis.lt](http://www.musudarzelis.lt).

4.2. Bendravimui pasirinktos Facebook, Messenger programėlės.

**II. NUOTOLINIO MOKYMO TAISYKLĖS**

5. Bendravimo formos:

5.1. asinchroninis ryšys (75%-100%) - mokytojai ir vaikai gali dalyvauti mokyme aktyviai įsitraukdami ir skirtingu laiku;

5.2. sinchroninis ryšys (50%-75%) - mokytojai ir vaikai gali dalyvauti ugdyme bendradarbiaudami, bet būtinai tuo pačiu laiku, gyvai. Šią bendravimo forma būtina naudoti teikiant specialųjį ugdymą.

5.3. Ugdomosios veiklos planavimas organizuojamas pagal lopšelio-darželio „Gintarėlis“ patvirtintą ugdomosios veiklos planavimo tvarką, t.y. planuojama e. sistemoje „Mūsų Darželis“, įrašant konkrečias nuotolinio ugdymo nuorodas, priemones.

5.4. Skaitmeninės užduotys, video medžiaga, įvairios nuorodos savaitės tikslams ir uždaviniams įgyvendinti tėvams siunčiamos kiekvieną dieną 10.00-11.00 val.

5.5. Rekomenduojamas laikas užduotims atlikti: ikimokyklinio amžiaus vaikams 20-30 min., priešmokyklinio amžiaus vaikams 35-45 min.

5.6. Rekomenduojamas video užduočių, kurias siųs pedagogai, laikas iki 10 min.

5.7. Grįžtamasis ryšys: tėvai siųs vaikų atliktų darbų nuotraukas, video, dalinsis savo ir vaikų mintimis, kaip sekasi ugdymas nuotoliniu būdu.

5.8. Mokytojai fiksuos, vertins, skatins vaikų pasiekimus ir pažangą el. dienyne „Mūsų Darželis“ ir kt. informaciniuose šaltiniuose.

5.9. Švietimo pagalbos specialistų darbo organizavimas karantino metu paskelbtas įstaigos internetinėje svetainėje [www.gargzdugintarelis.lt](http://www.gargzdugintarelis.lt)

5.10. Nemokamas maitinimas organizuojamas atiduodant vaiko šeimai maisto paketą į namus už 10 dienų.

5.11. Bendru sutarimu nustatytas pedagogų ir tėvų bendradarbiavimo laikas – kasdien 13.00-15.12 val.

5.12. Paskutinę savaitės dieną pedagogai su direktoriaus pavaduotoju ugdymui atlieka darbo rezultatų aptarimą ir numato tolimesnes gaires.

5.13. Visa aktuali informacija ir pasitarimai bus vykdomi facebook programos grupėje „Gintarėlio komanda”.

5.14. Mokytojai nuolat kels kvalifikaciją, dalyvaus virtualiuose seminaruose, dalinsis idėjomis ir patirtimi.

**III. BAIGIAMOSIOS NUOSTATOS**

6. Esant tarnybinei būtinybei nuotoliniu būdu dirbantis darbuotojas privalo ne vėliau kaip per pusantros valandos atvykti į savo darbo vietą.

7. Vadovas turi teisę iš dalies arba visiškai pakeisti šias taisykles, pasikeitus LR įstatymams ar kitoms nenumatytoms ekstremaliosios situacijos valdymo rekomendacijoms.